
I. Osnivanje Narodnog Veća. 


Nakon proboja solunskog tronta od strane 
srpske vojske, nastupilo je rasulo u vojskama 
centralnih sila, vojnici su odrekli poslušnost i 
uputili se svojim kućama; a pošto na brzo 

posle toga popusti front centralnih sila i na 
zapadu prema francuzima, a tako isto i prema 
talijanima, svetski se rat smatrao svršenim sa 
porazom centralnih sila. U to doba su izbila 
na javnost Wilsonova načela za uređivanje 
= država i slobodnom opredeljenju pojedinih na- 
rodnosti; koja su načela posle služila za bazu 
ina mirovnoj konferenciji. 
Nadahnuti Wilsonovim idejama, nas neko- 
| liko sazovemo zbor za 10. novembar godine 
1918 u gostionu onda zvanu ,Hungarija“, gde 
se iskupi lep broj građana preko 3000 duša. 
Na zboru je održano više govora, govorili su 
među ostalima dr. Vladislav Manojlović, Blaško 
Rajić, potpisani i Dr. Jovan Petrović. Ten- 
o dencija govora je bila, da želimo izvojevati 
 srpsko-bunjevačkom narodu u ovim krajevima 
sva ona prava, koja mu po prirodnim 1 ljud- 
ui u ovom. smislu bude 

našu rezoluciju mogli privesti u delo, zbor 
jednoglasno odredi, da se osnuje srpsko-bunje- 
vačko Narodno Veće, 1). Da nam se nebi pri- 
bacilo, da praznu slamu mlatimo sa donešenom 
rezolucijom, jer je mađarsko zakonodavstvo 
donelo čitav niz zakona o ravnopravnosti i 
jednakosti nemađarskih narodnosti: primećujem 
to, da je zaista postojalo više zakona o ravno- 
pravnosti i jednakosti nemađarskih narodnosti, 
ali ti zakoni su bili na papiru, da bi se moglo 
pokazati inostranstvu, kakva je Mađarska bila 
tolerantna; ali ovi zakoni ne da nisu izvršivani, 
nego protiv duha i intencija tih zakona se po- 
stupalo, barem u ovim krajevima. Nije nam 
bilo dozvoljeno pučke škole ni o svom trošku 
podizati, ni kulturna društva osnivati, ma da 
su to ti zakoni dozvoljavali, g&dekoji od tih 
zakona imperativno je naređivao, da se štite 
prava nemađarskih narodnosti. Naprimer školski 
zakon naređuje: ,Da se svako dete na maternim 
jeziku poučava“; pa sudijski zakon među 
ostalim svojim naređenjima, određuje, da na 
takvim mestima, gde stanuje veći broj stanov- 
nika, koji ne govore mađarski jezik, imenuju 
se takve sudije, koje razumeju taj jezik: u 
mesto toga namerno su postavljene takve su- 
dije, koji osim mađarskog jezika ni reči nisu 
znali na drugom jeziku. Dakle tako su glasili 
ti zakoni u životu. 2). U vezi sa ovom rezo- 
lucijom imam da primetim, da su netačne one 
vesti, što su neke novine donele, da se je 

rezolucija odnosila i na odcepljenje, odnosno 
oslobođenje od Mađarske. O tome tom prilikom 
nije bilo ni govora. 

Odmah zatim se osnuje srpsko-bunjevačko 
Narodno Veće i o tome smo odmah izvestili 
subotičko mađarsko Narodno Veće, koje je već 
postojalo, a koje nije narod birao, kao naše, 
nego su njihovi članovi sami sebe izabrali. 
Ono je želelo, da se naše Narodno Veće uje- 
dini sa njime, no mi smo se tome odlučno 
protivili i izjavili, da ostajemo, kao zasebno 
telo. Drugi dan posle osnivanja Narodnog Veća, 
to jest 11. novembra godine 1918. dr. Luka 
Plesković, kao komesar ondašnje mađarske 
vlade sazvao je sednicu gradskog zastupstva, 

ona kojoj sednici su u ime srpsko-bunjevačkog 
Narodnog Veća potpisani na našem slovenskom 
jeziku, a Dr. Jovan Manojlović na mađarskom 
j jeziku održali kraće govore i tumačili želje 
naroda, odnosno njegovoga zastupnika srpska- 
bunjevačkog Narodnog Veća. Kako su zažarena 
bila lica bunjevačkih i srpskih skupštinara, kad 
su posle vekovnih borba začuli našu reč na 
skupštini! Zatim gradska skupština u tada- 
rz sastavu nije više ni sazivana. Njezin 
odelokrug preuzelo je jedno izvesno vreme 
 Ssrpsko-bunjevačko Narodno Veće. 


IL Dolazak srpske vojske. 


= Srpsko-bunjevačko Narodno Veće 13. no- 
vembra godine 1918. je dočekalo prva odelenja 


Ada ze. 

herojske srpske vojske. Istoga dana već oko 
4 sata posle podne pronela se vest, da dolazi 
srpska vojska; drugi glasovi pak pobijaju tu 
vest i dodaju, da se ista vojska vraća natrag 
i iz Novog Sada; na to prirodno nastade među 
članovima Narodnog Veća velika uzrujanost. 
Ali zato Narodno Veće stoji na okupu, ne ra- 
zilazi se, nego se sve više i više članova sa- 
kuplja. Kad oko 6 sati u veče istoga dana 
dobijemo sa željezničke stanice vest putem 
telefona, da zaista dolazi srpska vojska. Celo 
Narodno Veće i još mnogo sveta iziđe na že- 
ljezničku stanicu. Oko 7 sati pojavi se prvi 
voz sa srpskom vojskom, kad stigne u želje- 
zničku stanicu, bude dočekan sa dugotrajnim 
uzvicima: , Živila srpska vojska“, pa i prisutni 
mađari su klicali: ,Eljen a szerb hadsereg“ (Ži- 
vila srpska vojska). Kada stane voz, siđe sa 
njega komandant toga odelenja potpukovnik 
5, Živulović. Komandanta pozdravi u ime Na- 
rodnog Veća njegov predsednik g. Šime Milo- 
danović, na našem, a dr. Ljudevit Dembic za- 
menik gradonačelnika na mađarskom jeziku. 
Sadržinu ovog drugog pozdravnog govora pro- 
tumačio je dr. Jovan Petrović. Komandant se 
zahvali na pozdravima i posle toga narod se 
raziđe, a komandant ostade na stanici, sa njime 
je bio g. Bodi u majorskom činu, kao pomoćnik | 
(zamenik) načelnika štaba dunavske divizije. | 
Potpisani je ostao pored komandanta, dok om 
ne svrši svoje poslove na željezničkoj stanici, 

a članovima Narodnog Veća saopšti, da se ne 

razilaze, neka ostanu u prostrorijama Narodnog 

Veća te će po svaku cenu i &. Komandant 

ig Bodin odvesti u Narodno Veće. Tako 
i bude. Kada je g. Komandant posvršavao 
poslove na željezničkoj stanici i otpremio 
= pojedina odelenja prema Somboru i Baji, 
udovolji mojoj želji, te otiđemo u Narodno 
Veće, tamo se opet srdačno pozdravimo, zatim 
Narodno Veće priredi večeru u čast koman- 
danta i njegove pratnje u hotelu kod ,,Zlatnog 
 jagnjeta“, sada ,Srpski Kralj“, te tamo ostadosmo 
do kasno u noći. Tu noć su već cirkulirale 
vojničke patrole kroz grad. Radost kod ovda- 
 šnjeg slavenskog naroda bila je tako velika 
kad ugledaše prvi put pobedonosnu srpsku 
vojsku, da su mnogi od radosti i ushićenja 
plakali. 14. novembra iste godine stizali su 
novi i novi odredi vojske. Sa ovim odredima 
stigli su pukovnik g. Vladislav Krupežević i 
potpukovnik g. Milan Atanacković. Od svih 
oficira ova dvojica su u ono vreme igrali naj- 
 glavnije uloge, prvi, kao zapovednik grada, a 
drugi kao njegov pomoćnik. Obojica su vršili 
svoju dužnost u sporazumu sa srpsko-bunje- 
ovačkim Narodnim Većem. Njihova dužnost. je 
bila održati red i osigurati bezbednost građan- 
stvu. Ali ujedno, pošto administrativne vlasti 
nisu funkcionisale onako kako treba, vršili su 
i političku vlast. 


II. Odcepljenje od Mađarske. 


Narodno veće u Novom Sadu u ovo doba 
pozvalo je sva narodna veća sa teritorije Bačke, 
Banata i Baranje, da svako od ovih izašalje 
2 svoja člana u Novi Sad za 16. novembar 
iste godine, gde će se održati konferencija 
svih Narodnih Veća na pomenutom području 
o sudbini i pripadnosti ovih krajeva. Subotičko 
Narodno Veće je izaslalo mene i g. Dušana 
Manojlovića na tu konferenciju. Konferencija 
je održana u prostorijama Srpske Matice na 
zakazani dan, a završila se kasno u noć. Na 
konferenciji je bio zastupan i Beograd i Zagreb. 


Na ovoj konferenciji posle duge diskusije do- 
nešena je rezolucija, da se odcepljujemo od 
Mađarske; a da bi ovu rezoluciju i ceo narod 
odobrio i potvrdio, ima se održati veliki na- 
rodni zbor 25-og novembra iste godine u Novom 
Sadu, gde će biti zastupljeni svi krajevi Bačke, 
Banata i Baranje. Predlozi za ovaj zbor još 
na konferenciji su izrađeni putem svojih užih 
odbora i ja sam također bio određen za člana 
pravnog odbora. Predlozi su glasili ovako: 
»Bačka, Banat i Baranja odcepljuju se od Ma- 
 đarske, člji su sastavni deo dosada činili. Za 
vršenje državne vlasti nad ovim krajevima 
osniva se Narodna Uprava sa sedištem u Novom 
Sadu“. 2 predlog: ,Narodna Uprava sastoji se 
od sledećih odelenja: 1. Predsedništvo. 2. Ode- 
lenje za unutrašnje poslove. 3. Odelenje za 


: 

pravosuđe. 4. Odelenje za finansije. 5. Odelenje 
za ishranu. 6. Odelenje za prosvetu. 7. Ode- 
lenje za narodno zdravlje“. Zbor je 25. no- 
vembra iste godine u Novom Sadu, kako sam 
izvešten, jer nisam mogao otići zbog dužnosti, 
koje ću posle navesti, dostojanstveno uspeo; 
predlozi budu usvojeni i osnuje se Narodna 
Uprava. Predsednik postane dr. Jovan Lalo- 
šević, a šelovi ostalih odelenja postanu također 
ljudi od najuglednijih gradjana. 


IV. Preuzimanje gradske uprave. 


Pošto dotadašnji gradski senat grada Su- 
botice nije hteo dovoljno voditi brisu o ishrani 
vojske, komandant grada Subotice pukovnik 
£. Krupežević sa njegovim pomoćnikom ppukov- 
nikom g. Atanackovićem žalio se Narodnom 
Veću, te je sporazumno, kao ondašnji vrhovni 


komandant vojske u Subotici sa Narodnim 


Većem 18. novembra godine 1918. postavio 
za gradonačelnika grada Subotice mene, a čla- 
nove dotadašnjeg senata razrešio dužnosti. 
Zbog ove okolnosti nisam mogao prisustvovati 


na zboru od 25. novembra iste godine u Novom 
Sadu. Za ostale članove gradskog senata po- 


stavljena su sledeća gospoda: za podgradona- 
čelnika dr. Stipan Vojnić Tunić, odvetnik, za 
Vojnog senatora dr. Josip Prčić, odvetnički 


pripravnik, za gradskog nadodvetnika dr, Mirko 


liković Ivandekić, odvetnik, za velikog kape- 
tana dr. Milorad Mijatov, odvetnik, za finan- 

sijskog senatora Bogdan Dimitrijević, umirov- 
ljeni gradski činovnik, za ekonomskog senatora 
Timo Vojnić Tunić, bankovni činovnik, za ve- 
likog beležnika dr. Lazar Orčić, svršeni pravnik, 
za senatora za ishranu Aleksandar Rajčić, bank. 
direktor, za glavnog inžinjera Ivan Ivković 
Ivandekić, inžinjer, za šefa poreznog odelenja 
Mate Dulić, bivši šef katastralnog ureda, za 
njegovog zamenika Miladin Nedeljković, porezni 
olicial, za školskog referenta_ Mijo Mandić, 
učitelj, za glavnog računovođu Petar QGencel, 
računski oficijal i za glavnog blagajnika Dušan 
Manojlović, svršeni pravnik. 

Pošto je dr. Stipan Vojnić Tunić na brzo 
posle toga postavljen za gradonačelnika u Baji, 
na njegovo mesto bude postavljen dr. Josip 
Prčić, koji je i dalje vršio dužnost senatora 
vojnog odelenja. 

Istoga dana 18. novembra godine 1918. 
izvestim dr. Ljudevita Dembitza, vršioca dužnosti 
gradonačelnika, da preuzimam upravu grada 
Subotice i pozovem ga, da se udalji sa polo- 
žaja gradonačelničkog, što je on i učinio. Pošto 
sam propisnu zakletvu Narodnom Veću položio, 
sve novo postavljene senatore i šelove pozovem 
drugi dan, t. j. 19. novembra godine 1918. na 
sednicu, i tamo ih pozovem, da polože propi- 
sanu zakletvu meni, što su oni i učinili, zatim 
svakog  poiedinog senatora, odnosno šefa 
lično uvedem u njegov položaj. Tako otpo- 
česmo voditi upravu grada Subotice sa mnogo 

ambicije i volje, više iz nacionalnog osećaja i 
oduševljenja, nego da bi to mogli smatrati za 
položaje iz kojih bismo mogli živiti, jer plata 
je bila mizerna, pošto se je u ono vreme vred- 
nost krune, u kojoj moneti smo mi primali 
naše prinadležnosti, srozala skroz na nulu, a 
mi povišicu nismo tražili. Moja plata na primer 
nije dosta bila ni na reprezentaciju, a kamo li 
da sam mogao iz nje živeti sa svojom poro- 
dicom. Dinar je zaveden kao platežno sredstvo 
mnogo docnije. | 
U početku našega delovanja vladao je 
opšti haos. Vlada u Beogradu nije još funkci- 
onisala, Narodna Uprava osnovana je, kao što 
je to gore navedeno tek 25. novembra godine 
1918., te se samo posle toga počelo raditi. 
Instrukcije nismo dobijali ni otkuda i tako smo 
bili upućeni jedino na svoje znanje i zdrav 
razum. Najvećem delu postavljenih članova 
gradske uprave administracija je bila terra in- 
kognita. Oni članovi, koji su bili, kao slaveni 
preuzeti iz mađarske uprave, nisu igrali tamo 
vodeću ulogu. Jedino je potpisani, koji je još 
kao pravnik bio zaposlen u gradskoj admini- 
 straciji, imao nešto pojma o vođenju admistra- 
o cije. Ipak smo vodili gradsku upravu na opšte 
zadovoljstvo i &rađanstva i vojske, ma da je 
sve više i više vojske stizalo u grad, pošto je 
ovde bio smešten štab dunavske divizije, od 
koje je posle kreirana Potiska: divizija, čiji se 
štab od to doba stalno nalazi u Subotici. Grad- 

ska uprava je za celo to vreme, dok sam ja 
bio na čelu njezinom, sa vojskom u najlepšim 
odnosima stajala i po mogućnosti vazda je izšla 
na susret i celokupnom građanstvu i vojsci: 
ali je također i vojska išla uvek na ruku grad- 
skoj upravi. Ovo nije fraza, nego istinita činje- 
nica. Tako, da kada smo svi gradonačelnici i 
podžupani bili pozvati ad referendum u Mini- 
starstvo Unutrašnjih Dela, u odelenje za Bačku, 
Banat i Baranju, svi ostali su se žalili, da im 
poslove otežava vojska; ja sam jedini izjavio, 
da kod nas nema nikakvih trzavica između 
vojske i gradske uprave, mi u najlepšoj ljubavi 
živimo jedno s drugim, našto mi je inspektor 
odelenja prišao i čestitao. 

Kao što je gore navedeno 25. novembra 
iste godine bude osnovana Narodna Uprava u 
Novom Sadu, koja je vršila najvišu političku 
vlast u ovim krajevima iz početka samostalno, 
a posle su njezina odelenja postala organima 
pojedinih Ministarstava. Gradska Uprava je 
svoja rešenja, koja su zahtevala potvrdu više 
vlasti, dok je Narodna Uprava samostalno po- 
litička vlast bila, slala na odobrenje Narodnoj 
Upravi, jer je Narodna Uprava bila njezina 
pretpostavljena vlast, a posle kada su Ministar- 
stva tunkcionisala, preko Narodne Uprave nad- 
ležnim Ministarstvima. Od Narodne Uprave dobi- 
jali smo direktive i instrukcije u administraciji. 
Ali pošto su svi u Narodnoj Upravi bili novi 
ljudi, mnoge poslove smo morali iz svoje ini- 


cijative svršavati i posle slati na odobrenje; osim | 
u onim poslovima, koji nisu trpili odlaganje. 
Narodna Uprava odmah posle njezinog 
osnivanja razrešila je dotadanje municipalne 
(opštinske skupštine) i sve pododbore, tako 
isto i Narodna Veća i pored gradskog senata 
u gradovima postavila je prošireni senat od 
60—120 lica prema broju stanovništva. Članove 
Ovog proširenog senata na predlog gradonačel- 
nika imenovala je Narodna Uprava. A posle, 
kada je njen delokrug preuzelo Ministarstvo, 
odelenje Ministarstva Unutrašnjih Dela za Bačku, 
Banat i Baranju. Ovaj prošireni senat je vršio 
dužnosti municipalnog odbora, kojega je dotleg 
zamenjivalo Narodno Veće, ali nije imalo prava 
nikakve izbore obavljati. Narodna Uprava, da 
bi se administracija što urednije i tačnije mogla 
vršiti, i da bi se udovoljilo odredbama posto- 
jećih zakona, ovlastila je gradonačelnike većih 
gradova, te tako i mene, na vršenje dužnosti 
i prava velikog župana i tako se ispunila i ona 
praznina, koja bi nastupila usled nepopunjenja 
ovoga položaja. 
= Tokom našeg delovanja osim redovnih 
administrativnih poslova imali smo mnogo muke 
sa rekviraciom, koju smo zatekli prilikom pre- 
uzimanja gradske uprave, a koju je bivša ma: 
darska vlada za ishranu vojske i stanovništva 
vršila putem njezinog organa takozvanog. ,,Ha- 
ditermćny deoničarskog društva“ uw.Gvim kra- 
jevima. Stanovništvo je moralo ugojenu stoku 


si mo 

i hranu, koja je u tu svrhu bila određena po 
napred utvrđenoj ceni predavati istom društvu. 
O slobodnoj trgovini u ovim krajevima nije 
bilo ni govora. Stanovništvo je sve životne 
namirnice na cedulje dobivalo. Pošto smo grad- 
sku upravu, kasno u jesen preuzeli, suvišna 
hrana je bila predata istom društvu još u leto. 
Ostala je rekvirirana stoka, osobito debele 
svinje, koje su te zime hranjene. A pošto sam 
ja sa Mađarskom još 18. novembra iste godine 
prekinuo sve veze, trebalo je ovo pitanje likvi- 
dirati. Građani, koji su ishraniivali takvu stoku 
u mesecu decembru iste godine i mesecu ja- 
nuaru godine 1919. danomice su dolazili pitati, 
šta da rade sa ugojenom stokom, kome da je 
predadu. Ja sam tražio instrukcije od Narodne 
Uprave i pismenim putem i telefonom, ali ni- 
kakva odsovora nisam dobio. Rekao sam, da 
se strpe, dok ne dobijem naređenje, premda 
su se žalili, da je stoka zrela, sa odlaganjem 
nastupiti će opadanje težine te stoke i tako 
će gubiti od svoje vrednosti. To je tako trajalo 
jedno izvesno vreme. Ja od nadležne vlasti 
nisam dobio naređenja, kad posle tog izvesnog 
vremena, niko mi više nije dolazio prijavljivati, 
da ima ugojenih svinja. Svinji nestali, kao da 
ih je zemlja progutala. Naravno pojedina lica, 
došli nekako do dozvola, koje ja nisam mogao 
ni proveriti, jer mi nisu dolazili i pokupovali 
svinje za utvrđenu cenu, a prodavali su pošto 
su oni hteli. 


da 


Sa ovim dozvolama, koje su pojedine lič- 
nosti donosile od Narodne Uprave, a posle od 
raznih Ministarstava za liferovanje hrane i stoke, 
imali smo najviše nevolje, jer oni, koji su izda- 
vali te dozvole, nisu poznavali ovdašnje pri- 
like, a donosioci tih dozvola ispoljavali su ih 
čisto u svoju korist; dogodilo se više puta, da 
su iz Subotice i njezine okoline liferovali hranu 
i stoku za Slovenačku, pa su istu hranu i 
stoku prošvercovali za Austriju za skupe pare. 
Naravno kada sam se o takvim slučajevima 
uverio najopreznije sam počeo postupati. Naj- 
više sam liferovanja posle toga, koja su bila 
sumnjiva, sprečio. I kada mi je pretpostavljena 
= vlast zapretila, da će me učiniti lično odgo- 
| vornim, za neizvršenje dozvole, odgovorio 

sam nadležnoj vlasti, da sam istu hranu, pošto 
sam nabavio dokaza, da je hranu donosioc 
dozvole hteo prošvercovati, podelio među ovda- 
 šnjom sirotinjom i posle nikada nisam za to 
| bio pozivan na odgovornost. Tako sam suzbijao 

liferovanja, koja su stvarno služila u svrhu 
švercovanja i posle sve ređe i ređe donosiše 
takve dozvole, dok nije bila proglašena slo- 
- bodna trgovina. 

Isto tako smo muku mučili sa progonima 
opasnih ličnosti. Gradski senat donese rešenje, 
jer je lično poznavao i smatrao opasnim. za 
državu progonjena lica, kada na intervenciju 
uplivnih ljudi ta rešenja gradskog“ senata na 
najveće naše zaprepašćenje nadležna vlast, a 


16 


da bi razlozi našega rešenja bili pobijeni, pre- 
inači i progonjena lica i nadalje ostavi u zemlji, 
da i dalje rovare proti države. Ovo nas je 
pobudilo, da ja i moj zamenik lično odemo u 
Ministarstvo, da proti ovakvos postupka po- 
trebne korake učinimo i ukoliko ne dobijemo 
satisfakciju i obećanje g. Ministra, da će se u 
buduće u ovakvim stvarima najstrožije postu- 
pati, stavimo na raspoloženje naše položaje g. 
Ministra Unutrašnjih Dela. G. Ministar nam je 
lično obećao, da će izdati potrebna naređenja, 
da se u buduće najstrožije uzmu u pretres pod- 
nešene žalbe i u koliko su naša rešenja oprav- 
dana i služe interesu države, žalbe se imaju 


odbiti. 


V. Likvidiranje mađarskog režima. 


Pošto smo početne teškoće prebrodili, 
zatečeni haos likvidirali i odstranili, a pošto 
mi je povereno bilo i vršenje dužnosti i 
prava velikog župana, počeo sam izmenjivati 
potčinjeno mi osoblje sa onakim činovnicima, 
koji su imali sposobnost na položaje, koji su 
imali popunjavati i vladali službenim jezikom. 
Prvo sam pozvao upućenim pismenim aktom 
dr. Luku Pleskovića, koji je bio postavljen 
od mađarske vlade za vladinog komesara 1 
koji nije hteo da prizna novo stanje i grčevito 
se držao svoga položaja, da preda županski 
ured meni, kao postavljenom velikom županu 
i radi izvršenja ovoga akta ovlastim Miju 

Mandića školskog referenta, koji je poverenu 
mu dužnost tačno ispunio. Očistivši gradsku 
kuću od neželjenih elemenata i od nepouzdanog 
nižeg činovništva, posvetili smo ceo naš rad 
čisto administrativnim poslovima. 


VI. Saopštenje dolaska  Njegovoga 
Visočanstva Regenta Aleksandra. 


U toku našeg daljnjeg delovanja, imam 
zabeležiti jedan vrlo važan i za ceo grad 
istorijskog značaja važeći momenat, koji želim 
malo opširnije opisati. Jednog prolećnog dana, 
godine 1919. prije podne, kada sam primao 
stranke, prijavi mi moj podvornik, da jedan 
viši oficir želi samnom razgovarati se. Pošto su 
me u ono doba skoro svaki dan posećivali 
oficiri, koji su bili dodeljeni u Subotici na 
službu, najviše radi dodeljivanja stana, držao 
sam, da jedan takav oficir želi samnom go- 
o voriti; reknem podvorniku, da ga pusti odmah 
preko reda k meni. On uđe unutra i prestavi 
se; to beše pukovnik g. Ješa Damjanović 
maršal dvora i izjavi mi, da je došao sa jednom 
misijom, koju ima po najvišem nalogu da izvrši, 
Ja ga ponudim da sedne i ponudim ga cigarom. 
On sedne i počesmo razgovarati. Posle kraćeg 
običnog razgovora g. Damjanović odmah pređe 
ona stvar i saopšti mi, da je Njegovo. Viso- 
čanstvo Prestolonaslednik i Regent Aleksandar 


Veličanst ralj Aleksandar 1.) 

izrazilo tu Njegovu najvišu želju, da namerava 
posetiti gradove Suboticu i Sombor i eventu- 
alno još koje drugo mesto. Ja sam mu na to 
odgovorio, da će celo građanstvo i veliko 1 
malo, i staro i mlado ovu najvišu posetu našeg 
obljubljenog Regenta sa najvećim i najiskreni- 
jim oduševljenjem i najodanijom podaničkom 
ljubavlju dostojno dočekati i učiniti sve mo- 
guće, da Njegovo Visočanstvo iz Subotice 
najlepše uspomene ponese sobom. Zatim smo 
uzeli u pretres, kako da se izvrši doček i 
gostovanje Njegovoga Visočanstva. G. Dam- 
janović, maršal dvora saopštio mi nadalje, da 
Njegovo Visočanstvo sa Njegovom pratnjom 
(svitom) želi posetiti grad Suboticu jedno posle 
podne i u tu svrhu imalo bi se prirediti _na- 
rodno veselje, te bi Njegovo Visočanstvo sišlo 
među narod, da vidi raspoloženje naroda, posle 
toga na večer imao bi se održati banket, na 
koji bi imali pristupa samo gradski senat i 
prestavnici svih korporacija. Po svršetku sve- 
čane večere bi se održao cercle. Zatim bi se 
Njegovo Visočanstvo povuklo na odmor: a 
drugi dan ujutro izašlo bi Njegovo Visočanstvo, 
da obiđe granicu, a posle toga otputovalo za 
grad Sombor. Ja sam na to odgovorio, da bi 
za stanovanje Njegovog Visočanstva i njegove 
pratnje najpodesnije mesto bilo prvi sprat grad- 
ske kuće, gde ima dovoljno prostorija za tu 
svrhu, a narodno veselje moglo bi se održati 
pred gradskom kućom, dočim za banket bi 

bilo najzgodnije mesto velika sala Hotela kod 
»Zlatnog Jagnjeta“, sada Hotel ,,Srpski Kralj“, 
G. Maršal dvora izjavi, da se moj predlog 
može usvojiti. Posle toga smo prešli na pretres 
održavanja reda i bezbednosti, u tom pogledu 
smo se sporazumeli. Koncem saopštio mi je 
g. Maršal dvora još i to, da Njegovo  Viso- 
čanstvo nije prijatelj mnogih govora i zdravica, 
zato bi se imalo pozdraviti Njegovo Visočan- 
stvo pri ulazu u grad jednom kraćom dobro- 
došlicom, pri večeri bi se imao održati jedan 
kratak svečani govor, našto bi Njegovo Viso- 
čanstvo odgovorilo; rekao je dalje, da ja, kao 
načelnik grada imam da pozdravim dobrodo- 
šlicom Njegovo Visočanstvo, a ko će održati 
svečani govor, to neka mi rešimo. Na posletku 
mi saopšti g. Maršal dvora, da će mo o do- 
lazku Njegovog Visočanstva biti blasovremeno 
izvešteni. Kada smo ovako sve potanko pre- 
tresli i utvrdili, srdačno se pozdravimo i Opro- 
stimo. Pošto je ovaj naš razgovor poduže 
trajao, prošao je bio već jedan sat posle 
podne, moji referenti su se razišli kućama, 
te sam ovu radosnu vest samo sutradan mo- 
gao saopštiti u plenarnoj sednici gradskog 
senata, 

Drugi dan odmah u 9 sati dam sazvati 
senatsku sednicu, na kojoj saopštim, svoj. po- 
duži razgovor sa izaslanikom Njegovoga Vi- 
sočanstva i prijavim, da Njegovo Visočanstvo 
želi posetiti grad Suboticu. Ovu prijavu svi 

članovi gradskog senata jednodušno sa najvećim 
uduševljenjem i radošću uzmu na znanje. Zatim 
odmah predložim, da gradski senat primi na 
sebe dužnost pripremnog odbora za doček i 
da se isti odbor proširi, odnosno dopuni još 
sa nekoliko viđenih građana. Pošto članovi 
gradskog senata moj predlog jednoglasno prime, 
za drugi dan posle podne dam sazvati neko- 
liko uglednih građana, predstavnike naših dru- 
štava i predstavnike vojske, te se odbor za 
pripremu dočeka Njegovoga Visočanstva osnuje 
još isti dan i otpoče svoj rad. Odbor posle 
kraćeg večanja u načelu usvoji moj predlog, 
da se prvi sprat gradske kuće, odnosno onaj 
deo, koji je potreban za gostovanje Njegovog 
Visočanstva, uredi sa potrebnim nameštajem 
za udoban stan, za dvorske kancelarije i pro- 
storije za primanje u audenciju; zatim primi u 
načelu i taj moj predlog, da se na dan dolaska 
Njegovog Visočanstva priredi narodno veselje, 
a u veče održi banket o gradskom trošku. 

Izvođenje ovoga programa bude povereno 
jednom užem odboru. 

Pošto mi je g. Maršal dvora prilikom 
našeg dogovaranja saopštio, da ću biti blago- 
vremeno izvešten o dolasku Njegovog Viso- 
čanstva; željno smo očekivali taj momenat, 
kada će nam biti najavljen dolazak Njegovog 
Visočanstva i ne čekasmo dugo; kada dobih 
izveštaj od Komandanta ovdašnje divizijske 
oblasti, da će ovog i ovog dana prispeti Nje- 

govo Visočanstvo. No kroz 2—3 dana budem 
izvešten, da je dolazak Njegovog Visočanstva 
odgođen, na neizvesno vreme, drugi prijavljeni 
dolazak opet bude odgođen, tako da smo po- 
čeli gubiti nadu, da će Njegovo Visočanstvo 
(sa Njegovim Visokim dolaskom) udostojiti naš 
grad Suboticu. Kada treći put dobih izveštaj, 
ujedno budem izvešten, da će ovog puta Vi- 
soka poseta Njegovog Visočanstva svakako 
usljediti Odmah sazovem pripremni odbor i 
rešimo jednoglasno sa najvećim oduševljenjem, 
da se otpočne sa pripremama. Odmah naredim, 
da se gradonačelnički, gradski odvetnički i 
velikobeležnički uredi, koji se sastojaše iz 15-16 
prostorija jedno pored drugog isprazne i urede 
za Njegovo Visočanstvo i Njegovu svitu. Zatim 
uži odbor za izvođenje programa otpočne 
svoj rad. 


VII. Doček Njegovoga Visočanstva 
Prestelonaslednika i Regenta 
Aleksandra (sada Njegovoga 

Veličanstva Kralja). 


Uži odbor za izvršenje priprema za doček, 

kao što rekoh, odmah je otpočeo svoj rad, 
čim sam bio obavešten, da Njegovo Visočan- 
= stvo neodložno dolazi u Suboticu. Za dan do- 
= laska sve beše uređeno i udešeno. Vestibil, 
koji je služio za ulaz bude i sa jedne i druge 
strane ukrašen živim cvećem, a sredinom po 

stepenicama bude razastrt ćilim, koji je vodio 
do stana Njegovoga  Visočanstva, a ćilim 
celom dužinom bude posut sitnim cvećem. 
Stan Njegovoga Visočanstva, bude ukrašen 
raznim  persijskim ćilimima i istorijskim sli- 
kama. Prema utvrđenom programu gradski 
senat imao je dočekati Njegovo Visočanstvo: 
i njegovu pratnju na palićkom putu pred 
ulazom u grad. Dolazak je bio zakazan za 
26. jula godine 1919. u 4 sata posle podne. 
(Gradski senat pod mojim vodstvom izišao je 
još u 3 sata. Iz celoga grada se sakupila ogromna 
masa sveta, tako da je i ulaz u grad i sve te 
ulice, kuda je imalo Njegovo Visočanstvo sa 
svojom pratnjom proći prepuno bilo silnim sve- 
tom. Nije smetala narodu ni velika kiša, koja 
je baš za inat padala, kroz ogromnu masu 
sveta špalir je morala i policija i vojska pra- 
viti, inače bi prolaz nemoguć bio. Posle dugog 
čekanja, prođe 4 sata, već skoro i peti sat će 
da kucne, kad najedanput opazismo izdaleka, 
da jure automobili, a to će biti naši mili i Vi- 
soki gosti. Za 2—3 minuta stigoše, siđu sa auto- 
mobila, zatim nastane urnebesno klicanje od hi- 
ljadu i hiljadu prisutnika: Živio naš ljubljeni 
Prestolonaslednik i Regent Aleksandar! Živio 
Kralj Petar Oslobodilac! Živio Karađorđev Dom! 
Živio herojski Vrhovni Komandant slavom 
venčane srpske vojske! Kada malo nastane 
tišina priđem Njegovom Visočanstvu i u ime 
grada Subotice pozdravim Ga sa ovim rečima: 

» Vaše Kraljevsko Visočanstvo / 


Subotica se sretnom i potpuno blaženom oseća, što 
se od stotinama godina trajajućeg jarma i od islo tako 
dugog ugnjetavanja oslobodila; i njeno građanstvo, koje 
je ogromnom većinom slavensko pleme, svojoj jednokrvnoj 
braći priključilo i kod iste braće topli zagrljaj našlo. 

Nadamo se, da će ovo sjedinjenje sa našom po krvi 
i jeziku jednoistom braćom stalno i večito ostati. 


A kome možemo zahvalili ovo sjedinjenje i ono što 
nam je najsvetije, najdraže, najslađe i najmilije, to jest 
zlatnu slobodu? Nikom drugom, nego jedino hrabroj 
i junačkoj srpskoj vojski. 

Poznato nam je što je srpska vojska prepatila, kada 
su je malenu silni neprijatelji sa sviju strana napali, 
poznato nam je kolike je žrtve pretrpela, kada se morala 
povući preko albanskih gudura; poznato nam je koliko je 
i sam srpski narod prepatio od neprijatelja za vreme 
zaposjednuća svoje mile otadžbine; ali ipak pored silnih 
nasilja nije se hteo pokoriti niti narod, niti hrabra srpska 
vojska, videvši pred očima svoje uzdanice, svoje svetinje 
našega dičnoga Kralja Petra I. i našega hrabroga junaka 
ljubljenoga — Prestolonaslednika i Regenta Kraljevića 
Aleksandra. Njihova hrabrost i prisutnost održala je duh 
u vojski i ta vojska oslobodi nas i primi u bratski za- 
grljaj. Te dične i herojske vojske vrhovni zapovednik je 
Vaše Visočanstvo. Vaš visoki dolazak amo jemči nam 
ono što nikada ni sanjali ne smedosmo, jemči nam zlatnu 


slobodu. 

Grad Subotica iz blagodarnosti za sve ovo- kliče 
Vašem  Visočanstu svoju najtopliju  hvalu, najlojalniju 
privrženost i odanost. 

U ime grada Subotice iz dubine srca“ moga kličem: 
Bog Vas doneo! Dobro nam došli! Živeli na mnogaja!“ 

Zatim nastane ponovo urnebesno klicanje 
u okupljenom narodu Njegovom  Visočanstvu, 
Njegovom Veličanstvu Kralju Petru i junačkoj 
srpskoj vojski. Posle kada je nastala tišina Nje- 
govo Visočanstvo zahvali se na dobrodošlici 
i primi hleb i sol od jednog ratara Tome Per- 
čića. Posle toga odvedem Njegovo Visočanstvo 
do četveroprega, gde sedne Njegovo Visočan- 
stvo, a pored njega g. Vojvoda Petar Bojović. 
Pred četveropregom išao je gradski veliki ka- 
petan, a za četveropregom sam sedio ja u 
gradskim kolima sa Ministrom dvora g. Živo- 
Jinom Balugdžićem. Posle su dolazili ostali 
gosti i svita Njegovoga Visočanstva. Povorka 
je krenula Palićkim putem pored zgrade Okru- 
žnog Suda, zatim pored parka Kralja Petra 
savila u ulicu Regenta Aleksandra, sada Kralja 
Aleksandrova ulica i stigla na Karađorđev 
tr& pred gradsku kuću kroz ogromnu masu 
sveta, koja je celog puta pozdravljala Njegovo 
Visočanstvo i Njegovu pratnju. Pred gradskom 
kućom skočim iz kola i kroz vestebil uvedem 
Njegovo Visočanstvo do Njegovog ukrašenog 
stana i tamo se oprostim od Njega, jer je želeo 
malo da se odmori. Ja sam se sa gradskim 
senatom također u gradskoj kući nalazio u 
velikožupanskom uredu. Bilo je ugovoreno, da 
će neke korporacije primiti Njegovo Visočan- 
stvo u audienciju, ali posle od g. Maršala dvora 
dođe najviša poruka, da Njegovo Visočanstvo 
ne želi nikoga primiti u audienciju, jedino će 

primiti gradski senat. Na to ja odem sa sena- 


torima u malu većnicu, koja je bila uređena 
za audienciju i tamo predstavim sve senatore 
Njegovom Visočanstvu i u ime celog senata 
najponiznije se zahvalim, što je udostojio gradski 
senat, da primi u audenciju. Posle predložim 
Njegovom Visočanstvu, da odemo na narodno 
veselje, koje se zbog velike kiše nije moglo 
održati pred gradskom kućom pod slobodnim 
nebom, nego se održalo u Hotel Beogradu. 
Njegovo Visočanstvo pristane i mi krenemo sa 
svitom zajedno u Hotel Beograd, koji se na- 
lazi preko od gradske kuće. Tu njegovo Vi- 
sočanstvo oslovi nekoliko lica i sa njima stupi 
u razgovor, te se posle kraćeg boravka, pošto 
je vreme bilo za banket. uputimo u Hotel 
Zlatno Jagnje, koji se vis A vis nalazio od ho- 
tela ,Beograda“. U hotelu ,Zlatnog Jasnjeta“, 
odnosno u velikoj sali istosa hotela svi zvati 
gosti već su bili prisutni. Kad su opazili do- 
lazak Njegovog Visočanstva, svi su poustajali 
i urnebesno klicali: , Živio“, sve dokle nije 
došao do Njegovoga mesta. Posle toga otpočne 
banket. Ja sam sedio sa leve strane Njegovom 
Visočanstvu, da mu dajem potrebna razjašnjenja, 
sa desne strane je sedio vojvoda g. Petar “Bo- 
jović. Na banketu, kao što je to unapred bilo 
utvrđeno, imao se jedan svečani govor održati, 
održao ga je dr. Vladislav Manojlović, onda 
advokat, a posle kr. javni beležnik, sadržina 
ovoga govora je sledeća: 


Vaše Kraljevsko Visočanstvo ! 


(Grad Subotica radosno slavi danas veliki 
dan, slavi dan svoga oslobođenja, slavi dan 
ujedinjenja troimenog nam naroda Srba, Hrvata 
i Slovenaca. Pod mudrim i vitežkim Vodstvom 
Vašes Kraljevskog Visočanstva slavom ovenčana 
srpska vojska pretvorila je naš davnašnji sto- 
lećni san u javu. 

Oslobođeni i ujedinjeni molimo Vaše Kra- 
ljevsko Visočanstvo izvolite biti tumačem osećaja 
naše nepokolebive podaničke vernosti i odanosti 
kod preuzvišenog prestola Vašeg Velikog Oca, 
a našeg premilostivog Gospodara Njegovog Veli- 
čanstva Kralja Petra I. 

Dolazak i boravak Vašeg Kraljevskog Viso- 
čanstva ostaće duboko i trajno zarezan u našim 
srcima. 

Naša Subotica je jedan od najvećih sla- 
venskih gradova na Jugu i potpunim poverenjem 
gledamo je u blagonaklonosti i moćnoj zaštiti 
Vašeg Kraljevskog Visočanstva. 

U ime celokupnog građanstva ovoga sada 
već srećnoga grada pozdravljamo Vaše Kra- 
ljevsko Visočanstvo i uz znak naše večite za- 
hvalnosti na oslobođenju i ujedinjenju kličemo : 

Da živi Njegovo Kraljevsko Veličanstvo 
Kralj Petar I. 

Da živi Njegovo Kraljevsko Visočanstvo 
Kraljević Aleksandar, Regent Kraljevstva Srba, 
Hrvata i Slovenaca! 

Da živi preuzvišeni Dom Dinastije Kara- 
dorđevića / 


Na ovu zdravicu odgovorilo je Njegovo 
Visočanstvo sledećim rečima: 


Dragi moji Bunjevci i Srbi! 


Vi ste ovde na severnoj granici naših Dr1- 
rodnih nacionalnih aspiracija sa velikim požrtvo- 
vanjem branili lepi jezik i dostojanstvo našega 
plemena. Običaji ,Kraljice“, pa lepe navike iz 
naših zajedničkih praznika, kazivali su celom 
svetu da ovde živi krv naše krvi. Prvi talasi 
tudinskog nasrtaja u životu ovih krajeva naila- 
zili su kod vas dični moji Bunjevci i Srbi ju- 
načkog otpora. I ja smatram za moju dužnost, na 
ovom našem prvom sastanku, da vam na tome 
držanju izjavim moju i sve ostale braće toplu 
zahvalnost. Kada je došao dan našeg oslobo- 
denja vi ste sa puno iskrenosti i ljubavi potrčalr 
u zagrljaj naš. Moja vojska, koja je i vaša 
vojska, puna je hvale o prijemu koji ste joj 
vi pripremili, i ja vam i na tome od srca zahva- 
ljujem. Ujedinjenje naše ne bi bilo potpuno ako 
u krugu ostale braće ne bi bilo dičnih Bunje- 
vaca sa lepom Suboticom na čelu. I ako je 
vaša radost danas velika pri proslavi ovoga 
prvog bratskog sastanka našeg i moja je ne 
manja što vas po ovom dočeku, po ovim izja- 

vama vaše ljubavi vidim uz nas i dušom i telom. 
Ja sam srećan što u novoj otadžbini vidim uz 
ostalu braću i vas Bunjevce, a znam da ćete 
vi vašim odanim radom i vašom vrednoćom 
znatno doprineti da nam otadžbina bude napredna 
i čuvena. Prema nama stoji još neprijatelj koji 
i ako savladan pokušava da nanese iznenadne 
podle udarce unutrašnjem redu nove otadžbine 
naše, čije je stvaranje vekovima ometao. Ja sam 
uveren moji dragi Bunjevci da ćete dostojno i 
kuražno odbiti svaki udar toga neprijatelja u 
ropcu. Moja i vaša vojska, čiju je hrabrost taj 
neprijatelj dovoljno zapamtio biće ovde uz vas 
na braniku dostojanstva narodnog kao i reda i 
slobode u novoj državi. 


Ja vam želim braćo Bunjevci i Srbi svaku 
sreću i svaki napredak koji ste vi potpuno 
zaslužili. 


Posle toga je otpočeo cercle. Ja sam Nje- 
govom Visočanstvu prestavljao prisutne članove 
raznih korporacija i Njegovo Visočanstvo je 
svakojemu članu stavljao takva pitanja, koja 
se odnose na zanimanje istoga člana. Njegovo 
Visočanstvo je odlično bilo raspoloženo i vrlo 
rado je prozborilo nekoliko reči sa predstav- 
ljenim građanima. Kad smo došli do jedne grupe 
ljudi, koji zastupaše Aleksandrovo Predgrađe, 
svi u jedan glas zamoliše Njegovo Visočanstvo, 
da i Aleksandrovo Predgrađe udostoji Njegovom 

Visokom posetom. Na što Njegovo Visočan- 
stvo upita mene, da li je to mesto daleko od 
centra grada, našto ja najponiznije odgovorih, 
da nije daleko. Njegovo Visočanstvo izjavi toj 
grupi sa rečima: , Vidićemo“. Pošto je njegovo 
Visočanstvo umorno bilo od puta, cercle je 
završen, ma da je jedan deo prisutnih imao u 
životu sada, pa više nikada prilike, da sa svojim 
Vladarem govori. Posle toga Njesovo Visočan- 
stvo napusti dvoranu ija ga otpratim do Nje- 
govoga stana. Usput mi reče Njegovo Viso- 
čanstvo, da želi promeniti utvrđeni program i 
ostaje i sutra ceo dan u Subotici. Ja sav sretan 
vratih se natrag u dvoranu, gde su još bili na 
okupu svi pozvati gosti i odmah saopštim želju 
Njegovoga Visočanstva, što svi prisutni sa kli- 
canjem: ,,Živilo Njegovo Visočanstvo“, prime 
sa najvećom radošću na znanje. Banket se 
razišao kasno u zoru. Imam ovde, da napo: 
menem, da prilikom održanja narodnog ve- 
selja u Hotel Beogradu, mnogi svet, koji nije 
mogao stati u Hotel, iskupio se pred gradsku 
kuću, tako da je sav prostor pred gradskom 
kućom bio prepun i želeo videti Njegovo Vi- 
sočanstvo, Ja zamolim Njegovo Visočanstvo, 
da se pojavi na balkonu i udovolji želji naroda. 
Njegovo Visočanstvo to odmah i učini, što je 
ogromna masa sveta sa dugim klicanjem: ,,Živio“ 
sva radosna i oduševljena pozdravila. Iz mase 
sveta čuli se glasovi: ,Šta će biti sa: Suboti- 


com", pošto su onda tekli pregovori o miru. 

Našto Njegovo Visočanstvo odgovori: ,Subo- 
tica je naša i ostaće naša“. Nato nastane po- 
novo dugotrajno klicanje: ,Živio naš ljubljeni 
Prestolonaslednik i Regent Aleksandar“, ,,Živio 
KraljPetar“ ,, Živio Karadorđev Kraljevski Dom“. 
Sutra dan beše nedelja. Ja naredim, da se iz 
gradske kafane, koja se nalazi u gradskoj kući, 
posluži doručak Njegovom Visočanstvu u Nje- 
govom stanu, tako isto i Njegovoj pratnji, što 
beše i učinjeno. Oko 9 sati izjutra budem 
pozvan u audienciju te mi bude saopšten pro- 
&ram za isti dan: ,Njegovo Visočanstvo želi 1 
u prvoslavnoj i u katoličkoj crkvi biti na službi 
Božjoj i obići konjičku i pešadijsku kasarnu 1 
diviziju, a posle toga će biti u '/»1 sat održan 
svečani ručak. Ja na to primetim, da se može 
održati i program. a pored toga moglo bi se 
udovoljiti i želji građana Aleksandrovog Pred- 
građa, koji su slali deputaciju i g. Maršalu 
dvora i meni, pa da Njegovo Visočanstvo po- 
seti Aleksandrovo Predgrađe, samo bi svečani 
ručak mesto pola jednog, bio održan u jedan 
sat po podne. Njegovo Visočanstvo na to dade 
svoj Najviši Pristanak i tako bude ispunjena 
želja i Aleksandrovčana, Za posle podne istoga 
dana ne beše utvrđen nikakav program. Za 
predvečer je bio ugovoren izlet na Palić, gde 
će se na večer u svima prostorijama kursalona 
održati isranka. Kada smo polazili u crkvu 
sedeo sam sa g. Živojinom Balugdžićem, onda- 
šnjim ministrom dvora, te ga upitah: ,g. Mi- 

nistre, da li ste zadovoljni sa dočekom?". A 
on odgovori: ,Kako ne bi bili zadovoljni, uči- 
nili ste sve moguće, šta se ovakvom prilikom 
učiniti dade. Mogu Vam reći, da je i Njegovo 
Visočanstvo jako zadovoljno“. Posle održanih 
služba i pregleda kasarna bude u 1 sat po 
podne održan svečani ručak. Nakon ručka 
razidosmo se na odmor. Pred večer iziđosmo 
na Palić. Njegovo Visočanstvo prošetao je više 
puta po parku i posmatrao jezero. Tačno u 8 
sati otpoče igranka u svim prostorijama kupa- 
lišne zgrade (Kursalona). Njegovo Visočanstvo 
je bilo veoma raspoloženo, više dama je udo- 
stojilo, da se s njim razgovara, pa je sav veseo 
učestvovao u jednoj narodnoj igri. Posle se 
povuče u jedno zasebno odelenje Njegovo Vi- 
sočanstvo i Njegova prisutna pratnja. Tu se 
povede razgovor o svemu. Njegovo Visočan- 
stvo izjavi, da mu se neobično sviđa Subotica 
i da je na Njega najlepši utisak učinila. Ja na 
to odgovorim, da je jedna stvar mnogo potrebna 
Subotici, a to je vodovod i kanalizacija, ali 
sada se to nemože sprovesti, jer nemamo ma- 
terijalnih sredstava. ,Ništa, ništa, doći će sve 
to pod Vašom Upravom“, odgovori njegovo 
Visočanstvo. Posle večere kasno u noć vratimo 
se u grad. Sutra dan bude utvrđen odlazak 
Njegovog Visočanstva. Posle naredenog i.obav- 
ljenog doručka budem pozvan u audienciju. 
Tu mi Njegovo Visočanstvo saopšti, da danas 
u 11 časova prije podne napušta Suboticu i 

odlazi za Sombor. Na to se ja u ime celo- 


kupnog građanstva iz dubine srca zahvalim 
Njegovom Visočanstvu, što je udostojio i usrećio 
Suboticu sa Njegovim Visokim dolaskom 1 
preko utvrđenog programa produženim borav- 
kom. Cela Subotica će zato večito biti zahvalna 
i ovaj mili dogođaj na večito će biti urezan u 
srca njezinih građana, jer su sada sa najpo- 
uzdanijeg mesta čuli, da Subotica pripada novoj 
Kraljevini Srba, Hrvata i Slovenaca. Njegovo 
Visočanstvo na ove moje reči odgovori, da se 
On zahvaljuje građanstvu na lepom i srdačnom 
dočeku i ukazanoj iskrenoj podaničkoj ljubavi 
za celo vreme, dok je ovde boravio. Oko pola 
jedanaest Njegovo Visočanstvo sa celom prat- 
njom krene na železničku stanicu. Ogromna 
masa sveta zagušila je ulice, kojima je Njegovo 
Visočanstvo prolazilo sa njegovom pratnjom 
tako, da je policija i vojska morala praviti puta. 
Od gradske kuće pa do stanice samo se čulo 
klicanje: ,Živilo Njegovo Visočanstvo Presto- 
lonaslednik i Regent Aleksandar! Živio Kralj 
Petar Oslobodilac! Živio Karađorđev Dom!“ 
U stanicu nije bio pušten narod, jer od silnog 
sveta ne bi mogao krenuti dvorski voz, koji 
je stajao na stanici i čekao polazak. U stanicu, 
koja je bila iskićena zastavama i cvećem, ušlo 
je Njegovo Visočanstvo i Njegova pratnja i u 
pratnji su se nalazili i somborski veliki župan 
g. Bugarski i načelnik Min. Un. Dela Odelenje 
za B. B. B. g. Pavlas, koji su došli u Suboticu, 

da odavde prate Njegovo Visočanstvo u Som- 
bor. Svi viši oficiri ovdašnjeg garnizona već 
su bili na stanici i ja sam ušao u stanicu, da 
ispratim Njegovo Visočanstvo u ime senata i 
celokupnog građanstva grada Subotice. Oficiri 
su stajali u redu, aja sam malo dalje od oficir- 
skog kora. Kada je Njegovo Visočanstvo pri- 
milo raport i sa njima se pozdravio, približi se 
1 meni reče: , Gospodine gradonačelniče, došao 
sam, da Vam se još jedanput zahvalim na 
Vašem lepom i srdačnom gostoprimstvu. Moj 
boravak u Subotici ostaće mi najlepša uspo- 
mena! Izvolite to saopštiti i vašem narodu. 
Na to sam Njegovom Visočanstvu odgovorio: 
»Vaše Visočanstvo! Samo mi građani Subotice 
možemo biti zahvalni, što smo doživeli tu sreću, 
da Vaše Visočanstvo u našoj skromnoj sredini 
lično pozdravimo. Molim Vaše Visočanstvo 
ponovo, da izvolite primiti naše podaničko uve- 
renje, da će nam ovi časovi u najmiloj uspo- 
meni ostati dok smo živi i dokle postoji Su- 
botica. Zatim se Njegovo Visočansto oprosti 
od mene, a ja mu poželim sretan put. Posle 
toga Njegovo Visočanstvo uđe u dvorski voz 
i voz krene za Sombor. 


VIIL. Pravni Fakultet. 


Za vreme moga službovanja osnovan je 

i Pravni Fakultet u Subotici, koji. sačinjava 
sastavni deo beogradskog univerziteta. Tu nam 
je činio _ veliku konkurenciju. Novi Sad. Od 
3 

strane beogradske Universe i Ministarstva Pro- 
svete bude izaslat g. dr. Milorad Nedeljković, 
koji je onda bio zaposlen u Ministarstvu spolj- 
nih poslova, da razgleda teren i da nađe po- 
desnu zgradu. Razgledasmo sa g. Nedeljkovićem 
sve školske zgrade, koje bi najviše odgovarale 
toj svrsi. G. Nedeljkoviću najviše se sviđala 
gimnazijska zgrada i uze iotogratiju iste zgrade. 
Dopale su mu se i ostale školske zgrade, jer 
su to sve novije i moderne zgrade. Zatim 
odosmo u Beograd i €. Nedeljković i ja, po- 
tražimo profesora sada pok. g. Cvijića onda- 
šnjes rektora beogradskog Universiteta i njemu 
referišemo o celoj stvari i on dade_ svoj  pri- 
stanak, da se u Subotici osnuje Pravni Fakultet 
i obeća, da će i on od svoje strane _podupi- 
rati i službeno naš pokret. Posle toga odem 
u Novi Sad i potražim novosadskog grado- 
načelnika i velikog župana £. Živojnovića, te 
ga zamolim, da nam ne čini teškoće, da se 
Pravni Fakultet osnuje u Subotici. Kao razloge 
naveo sam, da je Novi Sad dobio i Apelaci- 
oni i Kasacijoni Sud, te nemože on tražiti sve 
državne ustanove sebi. A Pravni Fakultet u 
Subotici, — koja leži na granici, — vršiti će 
jednu nacionalnu zadaću, te će biti stalan 
čuvar nacionalne svesti i suzbijati stranu pro- 
pagandu, koja najlakše prodire u pograničnim 
mestima. A _za suzbijanje ovakove propagande 
najpodesnija je studentska mladež, koja je 
puna idealizma i nacionalnog duha. Ove ra-| 

zloge usvoji novosadski gradonačelnik i izjavi, 
da Novi Sad neće činiti teškoće, da Subotica 
dobije Pravni Fakultet. Tako Subotica nakon 
dugih pregovora dobije Pravni Fakultet, koji 
bude smešten u velikoj zgradi, koja je pre 
služila svrsi učiteljske škole, a koja je zgrada 
imala odelenja za ishranu i smeštenje siroma- 
šnih daka i tim je podesnija bila od gimnazij- 
ske zgrade. 

A ostale školske ustanove, u kojima se 
pre oslobođenja isključivo mađarska nastava 
održavala, — nacionalizirane su počam od 
zabavišta sve do najviših zavoda. 


aš 
& SUBOTICA : 
S, BUNJEVAČKO-ŠOKAČKA ,* 


